
DR 31.3.2014 33 

 
kembali semula, Lembaga Padi dan Beras Negara. Ini kerana kita hari ini melihat 
bagaimana BERNAS telah tidak lagi relevan untuk mengawal stockpile beras. Kalau saya 
tidak sila Tuan Yang di-Pertua, perwujudan BERNAS ini satu ketika dulu iaitu untuk 
membantu petani-petani dan juga pengusaha-pengusaha bumiputera dan pengilang 
bumiputera.  

Akan tetapi dalam masa yang sama apabila BERNAS diberi kuasa yang banyak 
gulung tikar iaitu kilang-kilang Melayu bumiputera. Empat buah kilang Melayu bumiputera 
gulung tikar sedangkan mereka ini harus dibela. Upah-upah untuk mengisar padi, 
mengering dan sebagainya seharusnya diberi kepada petani-petani ini. Akan tetapi diangkat 
satu kali package oleh BERNAS. Jadi ini perkara pada saya, stockpile ini bermakna sekuriti 
negara. Betulkah ada stockpile di BERNAS? Berapa banyak kapasiti stockpile yang ada, 
beras yang ada pada kita sekiranya berlaku satu darurat, emergency, apakah benar 
stockpile ini wujud ataupun tidak?  

Oleh kerana itu saya mencadangkan supaya LPN iaitu Lembaga Padi dan Beras 
Negara, diwujudkan semula dan diberi kuasa untuk menjaga stockpile dan diberi kuasa 

untuk melihat kepentingan-kepentingan pengusaha dan petani di seluruh negara untuk 
memastikan bahawa mereka juga terbela, tidak ditindas oleh mana-mana pihak termasuk 
BERNAS pada masa-masa yang akan datang. Tuan Yang di-Pertua, saya mohon 
menyokong.  

Tuan Yang di-Pertua: Yang Berhormat Gombak. 

 

12.33 tgh. 

Tuan Mohamed Azmin bin Ali [Gombak]: Terima kasih Tuan Yang di-Pertua. 

Saya juga ingin mengambil peluang untuk membahaskan satu akta yang dinamakan Akta 
Perbekalan Tambahan 2013 yang telah pun dibacakan buat kali yang kedua sebentar tadi. 
Kalau kita meneliti belanjawan asal yang telah dibentangkan untuk tahun 2013 berjumlah 
RM200... 

Datuk Bung Moktar bin Radin [Kinabatangan]: Yang Berhormat Gombak, boleh 

saya keluar? 

Tuan Mohamed Azmin bin Ali [Gombak]: Ya. Eloklah, kalau duduk pun dia 

kurang faham. 

Puan Teresa Kok Suh Sim [Seputeh]: Dia tidak faham. 

Tuan Mohamed Azmin bin Ali [Gombak]: Belanjawan asal yang telah 

dibentangkan dalam Dewan Rakyat ini berjumlah RM251 bilion. Kemudian di Dewan yang 
sama, satu peruntukan tambahan telah diminta dengan jumlah RM15 bilion. Hari ini sekali 
lagi Yang Berhormat Timbalan Menteri Kewangan tampil dalam Dewan ini untuk memohon 
perbekalan tambahan berjumlah RM3 bilion. Ini menjadikan jumlah belanjawan bagi tahun 
2013 melonjak kepada RM270 bilion iaitu lebih RM10 bilion daripada Belanjawan 2012.  

Yang Berhormat Tuan Yang di-Pertua, peruntukan tambahan ini bercanggah 
dengan pendirian yang telah diambil oleh Perdana Menteri untuk mengambil langkah-
langkah bagi mengurangkan defisit fiskal. Saya ingin mengulangi gesaan saya sebelum ini 
supaya trend seperti ini dihentikan. Kita melihat trend pengurusan kewangan yang dibawa 
oleh Yang Berhormat Pekan tidak menonjolkan satu pengurusan yang berhemah dan 
bertanggungjawab. Kalau kita melihat rekod semenjak beliau mengambil alih sebagai 
Menteri Kewangan dari tahun 2009, ada dua belanjawan tambahan yang dikemukakan di 
Dewan ini pada setiap tahun.  

Pertama pada tahun 2009 berjumlah RM10 bilion dan yang kedua berjumlah 
RM11.3 bilion. Pada tahun berikutnya pada tahun 2010, belanjawan asal yang diluluskan di 
Dewan berjumlah RM191 bilion. Menteri Kewangan telah tampil memohon belanjawan 
tambahan bernilai RM12 bilion untuk kali pertama dan kemudian pada tahun yang sama 
mengemukakan belanjawan tambahan bernilai RM15 bilion.  

Pada tahun 2011, belanjawan asal bernilai RM213 bilion. Menteri Kewangan 
tampil dalam Dewan Rakyat memohon tambahan berjumlah RM13 bilion untuk kali pertama 
dan kali kedua bernilai RM10 bilion. Trend yang sama berlaku pada tahun 2012 di mana 
belanjawan asal yang telah dibentangkan berjumlah RM232 bilion. Kemudian satu 
peruntukan tambahan telah diminta dengan jumlah RM15 bilion dan ia menyusul dengan 
perbekalan tambahan berjumlah RM12 bilion lagi.  



kembali semula, Lembaga Padi dan Beras Negara. Ini kerana kita hari ini melihat bagaimana BERNAS telah tidak lagi relevan untuk mengawal stockpile beras. Kalau saya tidak sila Tuan Yang di-Pertua, perwujudan BERNAS ini satu ketika dulu iaitu untuk membantu petani-petani dan juga pengusaha-pengusaha bumiputera dan pengilang bumiputera. Akan tetapi dalam masa yang sama apabila BERNAS diberi kuasa yang banyak gulung tikar iaitu kilang-kilang Melayu bumiputera. Empat buah kilang Melayu bumiputera gulung tikar sedangkan mereka ini harus dibela. Upah-upah untuk mengisar padi, mengering dan sebagainya seharusnya diberi kepada petani-petani ini. Akan tetapi diangkat satu kali package oleh BERNAS. Jadi ini perkara pada saya, stockpile ini bermakna sekuriti negara. Betulkah ada stockpile di BERNAS? Berapa banyak kapasiti stockpile yang ada, beras yang ada pada kita sekiranya berlaku satu darurat, emergency, apakah benar stockpile ini wujud ataupun tidak? Oleh kerana itu saya mencadangkan supaya LPN iaitu Lembaga Padi dan Beras Negara, diwujudkan semula dan diberi kuasa untuk menjaga stockpile dan diberi kuasa untuk melihat kepentingan-kepentingan pengusaha dan petani di seluruh negara untuk memastikan bahawa mereka juga terbela, tidak ditindas oleh mana-mana pihak termasuk BERNAS pada masa-masa yang akan datang. Tuan Yang di-Pertua, saya mohon menyokong. Tuan Yang di-Pertua: Yang Berhormat Gombak. 12.33 tgh. Tuan Mohamed Azmin bin Ali [Gombak]: Terima kasih Tuan Yang di-Pertua. Saya juga ingin mengambil peluang untuk membahaskan satu akta yang dinamakan Akta Perbekalan Tambahan 2013 yang telah pun dibacakan buat kali yang kedua sebentar tadi. Kalau kita meneliti belanjawan asal yang telah dibentangkan untuk tahun 2013 berjumlah RM200... Datuk Bung Moktar bin Radin [Kinabatangan]: Yang Berhormat Gombak, boleh saya keluar? Tuan Mohamed Azmin bin Ali [Gombak]: Ya. Eloklah, kalau duduk pun dia kurang faham. Puan Teresa Kok Suh Sim [Seputeh]: Dia tidak faham. Tuan Mohamed Azmin bin Ali [Gombak]: Belanjawan asal yang telah dibentangkan dalam Dewan Rakyat ini berjumlah RM251 bilion. Kemudian di Dewan yang sama, satu peruntukan tambahan telah diminta dengan jumlah RM15 bilion. Hari ini sekali lagi Yang Berhormat Timbalan Menteri Kewangan tampil dalam Dewan ini untuk memohon perbekalan tambahan berjumlah RM3 bilion. Ini menjadikan jumlah belanjawan bagi tahun 2013 melonjak kepada RM270 bilion iaitu lebih RM10 bilion daripada Belanjawan 2012. Yang Berhormat Tuan Yang di-Pertua, peruntukan tambahan ini bercanggah dengan pendirian yang telah diambil oleh Perdana Menteri untuk mengambil langkah- langkah bagi mengurangkan defisit fiskal. Saya ingin mengulangi gesaan saya sebelum ini supaya trend seperti ini dihentikan. Kita melihat trend pengurusan kewangan yang dibawa oleh Yang Berhormat Pekan tidak menonjolkan satu pengurusan yang berhemah dan bertanggungjawab. Kalau kita melihat rekod semenjak beliau mengambil alih sebagai Menteri Kewangan dari tahun 2009, ada dua belanjawan tambahan yang dikemukakan di Dewan ini pada setiap tahun. Pertama pada tahun 2009 berjumlah RM10 bilion dan yang kedua berjumlah RM11.3 bilion. Pada tahun berikutnya pada tahun 2010, belanjawan asal yang diluluskan di Dewan berjumlah RM191 bilion. Menteri Kewangan telah tampil memohon belanjawan tambahan bernilai RM12 bilion untuk kali pertama dan kemudian pada tahun yang sama mengemukakan belanjawan tambahan bernilai RM15 bilion. Pada tahun 2011, belanjawan asal bernilai RM213 bilion. Menteri Kewangan tampil dalam Dewan Rakyat memohon tambahan berjumlah RM13 bilion untuk kali pertama dan kali kedua bernilai RM10 bilion. Trend yang sama berlaku pada tahun 2012 di mana belanjawan asal yang telah dibentangkan berjumlah RM232 bilion. Kemudian satu peruntukan tambahan telah diminta dengan jumlah RM15 bilion dan ia menyusul dengan perbekalan tambahan berjumlah RM12 bilion lagi.